ליטל שוורץ

ליטל שוורץ (נולדה ב-15 בנובמבר 1976) היא סטנדאפיסטית, קומיקאית, שחקנית, תסריטאית ומדבבת ישראלית.

ביוגרפיה
שוורץ נולדה, גדלה והתחנכה בקריית ים. בנעוריה למדה בתיכון רודמן בעיר מגוריה. בצה"ל שירתה באגף להכוונת חיילים משוחררים. לאחר שחרורה מהצבא למדה משחק ודרמה במשך שלוש שנים בבית הספר למשחק של סמינר הקיבוצים.

בסיום לימודי המשחק שיחקה בין היתר בהצגות בתיאטרון הקיבוץ, התיאטרון של אורנה פורת, תיאטרון מדיטק בחולון, בפסטיבל תיאטרון קצר בצוותא ובמופעי פרינג'. במקביל לתיאטרון החלה לכתוב מופע סטנדאפ משלה, יחד עם שי בן עטר ורן דברת.

ב-2003 גילמה תפקיד אורח בעונה השישית של הסיטקום "שמש". 

בשנת 2007 שוורץ פרצה לתודעה כאשר החלה להופיע בפינה קומית בתוכניתו של יאיר לפיד, לאחר שצפה בה באחת מהופעותיה. 

בשנת 2008 השתתפה כחברת מערכת בתוכניתה של עינב גלילי, "באה בטוב", ובאותה שנה הצטרפה כסטנדאפיסטית לתוכנית "צחוק מעבודה", בהנחיית שלום אסייג לצידם של יעקב כהן, שחר חסון, קובי מימון, אורי חזקיה וארז שלם, והמשיכה להשתתף בה לאורך שבע עונות התוכנית. ב-2010 השתתפה בתור שופטת בתוכנית "היפה והחנון", הנחתה לצד שלומי קוריאט את התוכנית "קבלת שבת" בערוץ 24, והתמודדה בשעשועון שהנחה אברי גלעד "שחקו אותה בגדול". בספטמבר 2011 השתתפה בתור חברת פאנל קבועה בתוכנית הקומית "אז מה היה לנו השנה?" בערוץ 10, שכללה סיכום קומי של אירועי שנת תשע"א, בהנחיית אורי גוטליב.

בין השנים 2009–2010 גילמה את כרמל עג'מי בסדרת הטלוויזיה שיצרה לימור נחמיאס "גירושים נפלאים" ששודרה ב-YES לצד אסי לוי, דב נבון ואורנה פיטוסי. כמו כן השתתפה בדיבוב מספר סרטים וסדרות אנימציה בטלוויזיה, ובהם: "מסביב לעולם עם פליקס", "קובי קובי", "אגדת טרזן", "קיד פאדל" ו"המחליפים".

משנת 2013 - 2018 הייתה שותפה שוורץ ביצירת קומדיית המצבים "חברות" יחד עם שי בן עטר, ליאת שביט ויואב גרוס, ששודרה בערוץ 10, ובה גם כיכבה, לצד קובי מימון, לירית בלבן, מגי אזרזר, לירון ויסמן ואחרים.

בשנת 2015 החלה להנחות בתוכנית "מלחמת המינים" לצידו של שלום אסייג. באותה השנה החלה לשחק במחזה "פאניקה" בתיאטרון הבימה, בתפקיד דייזי (לסירוגין עם טלי אורן).

במרץ 2017 החלה לככב בסדרת מערכונים משלה בשם "שוורץ" ששודרה בערוץ 10.

ביולי 2018 החל שידור העונה השנייה של סדרת הנוער "כפולה", בה השתתפה בדמותה של רננה, סוכנת המוסד. באותה שנה, שיחקה בתפקיד הראשי בסרט העצמאי הקצר "יום רגיל", לצד בת-אל מוסרי ודובר קוסשווילי.

בשנת 2019 הגישה את התכנית "השופטת ליטל" ב"כאן חינוכית".

בשנת 2020 החלה להגיש את התוכנית "קובי וליטל החיים עצמם" בערוץ רשת 13, בה שבה לשתף פעולה עם קובי מימון.

ב-2021 שיחקה בסדרה "מותק בול באמצע" בתפקיד חברת הכנסת עופרי בן לולו-אלול, ובסדרה "זאת שלי" בערוץ ניקלודיאון, בתפקיד סימה וגם שיחקה בסדרה היורשת את הדמות אהובה.

חיים אישיים
שוורץ היא בת זוגו של איש הסאונד אייל ימין, ולהם שתי בנות. הם מתגוררים בתל אביב.

קישורים חיצוניים

 
 
 
  
 רינה זיסמנוביץ, קפה עם ליטל שוורץ, 31 באוקטובר 2011
 
 
 
  
 
 
 
 
 

שחקניות תיאטרון ישראליות
שחקני תיאטרון ישראלים
שחקניות קולנוע וטלוויזיה ישראליות
תסריטאיות ישראליות
בדרניות ישראליות
בדרנים ישראלים
סטנדאפיסטיות ישראליות
סטנדאפיסטים ישראלים
קומיקאים יהודים ישראלים
מדבבות ישראליות
מדבבים ישראלים
ערוץ עשר: שדרניות, שחקניות ומנחות
סגל רשת
קומיקאיות ישראליות
קומיקאים ישראלים
תל אביב-יפו: אישים
בוגרות תיכון רודמן, קריית ים
בוגרי תיכון רודמן, קריית ים
בוגרות בית הספר למשחק של סמינר הקיבוצים
בוגרי בית הספר למשחק של סמינר הקיבוצים
שחקני קולנוע וטלוויזיה ישראלים
ישראליות שנולדו ב-1976
ישראלים שנולדו ב-1976